ประกันยังแจ่มเบี้ยพุ่ง7หมื่นล.
ยอดธุรกิจประกันภัยต้นปีนี้โต 12% พีเอสุขภาพมาแรง
20 ส.ค. 2554

ยอดธุรกิจประกันภัยต้นปีนี้โต 12% พีเอสุขภาพมาแรง
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ธุรกิจประกันภัยในช่วงเดือน ม.ค.ก.พ.ที่ผ่านมา มีการเติบโตถึง 12.6% เมื่อเปรียบเทียบกับช่วงเดียวกันของปีก่อน โดยมีเบี้ยรับรวมทั้งสิ้น 7 หมื่นล้านบาท แบ่งเป็นเบี้ยประกันชีวิต 4.7 หมื่นล้านบาท ขยายตัวจากช่วงเดียวกันของปีก่อน 12% และเบี้ยประกันวินาศภัย 2.3 หมื่นล้านบาท ขยายตัวจากช่วงเดียวกันของปีก่อน 13.8% 
เนื่องจากการประกันภัยเข้าถึงประชาชนได้ทุกระดับทั่วประเทศมากขึ้น และมีการพัฒนาผลิตภัณฑ์ประกันภัยใหม่ๆ ให้ตรงกับความต้องการของประชาชน จึงทำให้เดือน ม.ค.–ก.พ. 2554 ธุรกิจประกันภัยมีจำนวนกรมธรรม์รวม 23.3 ล้านราย ขยายตัวเพิ่มขึ้นจากช่วงเดียวกันของปีก่อน 6.4% เป็นเงินเอาประกันภัย 24.6 ล้านล้านบาท